Աղետի գոտում II փուլի կառուցապատման մեկնարկը տրված է Հարգելի այցելուներ, տեղեկացնում ենք, որ մեկնարկել են աղետի գոտում բնակարանաշինությա� � պետական ծրագրի երկրորդ փուլի կառուցապատման աշխատանքները: Հիշեցնենք, որ Գյումրի քաղաքի Անի և Մուշ 2 թաղամասերում նախատեսված 59 շենքերի 3030 բնակարանից արդեն կառուցվել է 22 շենք` 1056 բնակարանով: Սկսվել են մնացած 37 շենքերի շինարարական աշխատանքները: Դրանցից 32-ը Մուշ 2 թաղամասում են, 5-ը` Անի: Մինչև ծրագրի ավարտը` 2012 թվականը, նախատեսված է ավարտին հասցնել 1974 բնակարանի շինարարությունն ու թաղամասի կառուցապատումը: Լոռու և Շիրակի մարզերի 35 գյուղական բնակավայրերում և Սպիտակ քաղաքում նույնպես ընթանում է բնակարանաշինությա� � II փուլը: Նշված բնակավայրերում ծրագրով նախատեսված է կառուցել մոտ 2183 անհատական բնակելի տուն, որից 523-ն արդեն կառուցվել են, իսկ մինչև ծրագրի ավարտը նախատեսվում է կառուցել ևս 1589 անհատական բնակելի տուն: